महासंघ के 21 कर्मचारी अनशन पर
अखिलराजस्थान राज्य कर्मचारी संयुक्त महासंघ की ओर से 7वें वेतनमान को लागू करने, पुरानी पेंशन योजना बहाली, रिक्त पदों पर भर्ती करने एवं निजीकरण बंद करने सहित 15 सूत्रीय मांगपत्र को लेकर मंगलवार को कलेक्ट्री के बाहर 21 प्रतिनिधि अनशन पर बैठे। महासंघ के पूर्व जिलाध्यक्ष सतीश वर्मा एवं सलाहकार धर्मराज भाटी ने कर्मचारियों को माला पहना कर अनशन पर बिठाया। जिलाध्यक्ष नीरज शर्मा, भगवत सिंह राठौड़, संजय झा , मनोज शर्मा, भंवर बारेठ, देवकिशन दरोगा, लक्ष्मण सिंह गौड़, लादू लाल मोची, कैलाश चंद्र मीणा, पारस कुमावत, चंद्रपाल सिंह, बालकृष्ण वैष्णव, कल्याण गुर्जर, ललित जोशी, शहाबुद्दीन बिसायती आदि ने धरना दिया। न्यायिक कर्मचारी संघ के जिलाध्यक्ष गोपाल तोलंबिया और मंत्री गोपाल जोशी ने अपने साथियों के साथ, रेसा पी के वरिष्ठ उपाध्यक्ष नरेंद्र शर्मा और मनरेगा संविदा कर्मी संघ के विनय पंचोली और पटवार संघ के जिलाध्यक्ष सौमित्र दाधीच ने अनशन स्थल आकर कर्मचारियों की मांगों का समर्थन किया। बुधवार को भी 21 कर्मचारी अनशन पर बैठेंगे।
वहीं, केंद्र के अनुरूप सातवां वेतन देने, नर्सिंग कर्मचारियों के बराबर जोखिम भत्ता देने, वर्दी का भुगतान करने जैसी दस सूत्री मांगों को लेकर अखिल राजस्थान चिकित्सालय सहायक कर्मचारी संघ की जिला कार्यकारिणी की ओर कलेक्टर को ज्ञापन सौंपा। जिलाध्यक्ष राजेंद्र ने बताया कि फरवरी में जयपुर में प्रदेश कार्यकारिणी की बैठक में प्रस्तावित मांगों को लेकर ज्ञापन सौंपा गया है।
bho_Deva hin_Deva hin_Deva